CELEX: 62011TN0029
Language: sk
Date: 2011-01-14 00:00:00
Title: Vec T-29/11: Žaloba podaná 14. januára 2011 — Technische Universität Dresden/Komisia

12.3.2011   
            
            
               SK
            
            
               Úradný vestník Európskej únie
            
            
               C 80/23
            
         Žaloba podaná 14. januára 2011 — Technische Universität Dresden/Komisia
   (Vec T-29/11)
   2011/C 80/46
   Jazyk konania: nemčina
   
      Účastníci konania
   
   
      Žalobkyňa: Technische Universität Dresden (Drážďany, Nemecko) (v zastúpení: G. Brüggen, advokát)
   
      Žalovaná: Európska komisia
   
      Návrhy žalobkyne
   
   
               —
            
            
               zrušiť rozhodnutie Komisie zo 4. novembra 2010, potvrdenie č. 3241011712 o zaúčtovaní na ťarchu účtu týkajúce sa vrátenia sumy vo výške 55 377,62 eura,
            
         
               —
            
            
               zaviazať žalovanú na náhradu trov konania.
            
         
      Žalobné dôvody a hlavné tvrdenia
   
   Na podporu svojej žaloby žalobkyňa tvrdí toto:
   
               1.
            
            
               Porušenie práva Spoločenstva z dôvodu zjavne nesprávneho a neuskutočneného posúdenia skutkových okolností
               Žalobkyňa namieta nesprávne, resp. neuskutočnené posúdenie skutkových okolností vzhľadom na spôsobilosť určitých nákladov na zamestnancov, ako aj nákladov na pobyt a cestu na poskytnutie pomoci. Zároveň namieta nesprávne, resp. neuskutočnené posúdenie skutkových okolností v súvislosti s rozličnými službami.
            
         
               2.
            
            
               Porušenie práva Spoločenstva z dôvodu závažného nesprávneho odôvodnenia
               Žalobkyňa v tejto súvislosti namieta chýbajúce odôvodnenie v potvrdení o zaúčtovaní na ťarchu účtu, nesprávne odôvodnenie v súvislosti s priznaním a odmietnutím nákladov na pobyt a cestu, ako aj chýbajúce odôvodnenie v súvislosti so zvýšením sumy nespôsobilej na poskytnutie pomoci týkajúce sa kolónky „rozličné služby“.